Държавен вестник, бр. 103, 2016 г., стр. 11

БРОЙ  103	
Д Ъ Р Ж А В Е Н  В Е С Т Н И К 	
СТР.  11  
(3) В случаите по ал. 1 органът, издал 
заповедта за прилагане на превантивната 
мярка, служебно уведомява лицето, на което 
е наложена мярката, за преустановяването.
Чл. 31. (1) Спазването на прилаганите 
превантивни мерки се контролира от струк-
турите на МВР и ДАНС съгласно посоченото 
в заповедта по чл. 26, ал. 1.
(2) Редът за осъществяване на взаимодейст-
вието между структурите, за упражняването на 
контрола и за съхранението и унищожаването 
на преписките по прилагането на преван-
тивните мерки по чл. 25, ал. 1 се определя с 
наредба, издадена от министъра на вътрешните 
работи и председателя на ДАНС.
Чл. 32. (1) При установяване на интернет 
страници, чието съдържание подбужда към 
тероризъм или чрез което се разпространяват 
познания за извършване на тероризъм, МВР и 
ДАНС могат да подадат искане до председа-
теля на Специализирания наказателен съд да 
постанови всички предприятия, предоставящи 
електронни съобщителни мрежи и/или услуги, 
да спрат достъпа до тези интернет страници.
(2) Искането по ал. 1 се подава от министъра 
на вътрешните работи или оправомощен от 
него заместник-министър или от председателя 
на ДАНС или оправомощен от него заместник-
председател и съдържа информация относно 
интернет страницата, достъпът до която да 
бъде спрян, както и мотиви за спирането му.
(3) Председателят на Специализирания 
наказателен съд или оправомощен от него 
заместник-председател се произнася по иска-
нето в срок до 24 часа от получаването му, 
като незабавно изпраща акта си на органите 
по ал. 1.
(4) Издадените от съда разпореждания за 
спиране на достъпа до интернет страниците 
по ал. 1 се публикуват незабавно след получа-
ването им на официалните интернет страници 
на МВР и ДАНС.
(5) Предприятията, предоставящи елек-
тронни съобщителни мрежи и/или услуги, 
са длъжни да спрат достъпа до съответните 
интернет страници незабавно след публикуване 
на разпореждането по реда на ал. 4.
(6) Интернет страниците по ал. 1, достъпът 
до които е спрян, се проверяват на всеки три 
месеца съответно от МВР и ДАНС.
(7) В случаите по ал. 6, когато се установи, 
че съдържанието, подбуждащо към тероризъм 
или разпространяващо познания за извърш-
ване на тероризъм, е заличено, МВР и ДАНС 
уведомяват органа, издал разпореждането за 
спиране на достъпа.
(8) В случаите по ал. 7 председателят на 
Специализирания наказателен съд или оп-
равомощен от него заместник-председател 
разрешава достъпа до съответните интернет 
страници, за което уведомява в срок от 24 
часа МВР и ДАНС.
(9) Разрешението по ал. 8 се публикува по 
реда на ал. 4.
Чл. 33. Когато са налице данни, от които 
може да се направи обосновано предположе-
ние, че юридическо лице е свързано с под-
готовката, подпомагането или извършването 
на тероризъм, то може да бъде прекратено по 
ред, предвиден със закон.
Чл. 34. Народното събрание чрез постоянна 
комисия осъществява парламентарен контрол 
върху процедурите по налагане и прилагане 
на превантивните мерки по чл. 25.
Г л а в а  ч е т в ъ р т а
ПРОВЕЖДАНЕ НА АНТИТЕРОРИСТИЧНА 
ОПЕРАЦИЯ. ИЗВЪНРЕДНО ПОЛОЖЕНИЕ
Раздел I
Провеждане на антитерористична операция
Чл. 35. (1) При наличие на данни за кон-
кретна заплаха от терористичен акт или при 
извършен терористичен акт може да се про-
веде съответстваща на заплахата или акта 
антитерористична операция.
(2) Алинея 1 се прилага и в случаите, ко-
гато възникне опасност от употреба на оръ-
жие за масово унищожение на територията 
на Република България с цел извършване на 
терористичен акт.
(3) Ръководителят на Националния опера-
тивен щаб незабавно уведомява министър-
председателя, президента на републиката 
и председателя на Народното събрание за 
предприетите действия по ал. 1 и 2.
Чл. 36. (1) Антитерористичната операция 
се провежда със заповед на ръководителя 
на Националния оперативен щаб, в която се 
определят ръководителят на операцията, гра-
ниците на зоната на операцията и началото 
на операцията.
(2) Ръководителят на Националния опера-
тивен щаб незабавно със заповед прекратява 
операцията по ал. 1 след отпадане на запла-
хата от терористичен акт или на опасността 
за живота и здравето на хората в случай на 
извършен терористичен акт.
Чл. 37. (1) Ръководителят на антитерорис-
тичната операция:
1. осъществява общото ръководство на 
операцията;
2. със заповед назначава свой заместник 
и отговорни длъжностни лица;
3. определя състава на силите и средствата, 
необходими за провеждане на операцията;
4. определя обхвата на приложимите мерки 
и временни ограничения при провеждането 
на антитерористичната операция и органите, 
които ще ги прилагат;
5. създава временен оперативен щаб за 
координиране на действията на участниците 
в операцията на място, определя структурата